Presidenti Trump në qendër të një stuhie politike
Demokratët dhe republikanët kanë dënuar komentet e zotit Trump për ngjarjet në Çarlotsvill
Presidenti Donald Trump është në qendër të një stuhie politike, për ndryshimin e qëndrimit ndaj personave përgjegjës për dhunën e së shtunës në Sharlotsvill të Virxhinias. Dhuna e kishte burimin në një protestë të organizuar nga grupet e bardha nacionaliste. Komentet e zotit Trump të martën, ku ai fajësonte të dyja palët për dhunën janë denoncuar si nga demokratët ashtu edhe nga republikanët dhe bëhen në një kohë kur sipas anketave, mbështetja për Presidentin vazhdon të bjerë. Korrespondenti i Zërit të Amerikës, Jim Malone sjell më shumë hollësi nga Uashingtoni. Në shkëmbimet e tensionuara me gazetarët në Nju Jork, presidenti këmbënguli se të dyja palët ishin fajtore për dhunën në protestat e Sharlotsvillit. tha ai. Komentet e zotit Trump u dënuan nga demokratët dhe disa republikanë, përfshirë Kryetarin e Dhomës së Përfaqësuesve, Paul Ryan thanë në Twitter se “supremacia e bardhë është e neveritshme ... dhe nuk mund të ketë mëdyshje morale”. Senatori republikan, Cory Gardner foli në një takim me qytetarët në Kolorado. Kryetarja e Komitetit Kombëtar Republikan, Ronna Romney McDaniel e mbrojti presidentin, por nga ana tjetër denoncoi grupet e ekstremit të djathtë. tha ajo. Të hënën, preisdenti Trump i denoncoi grupet raciste të urrejtjes pasi u vendos nën një trysni të madhe për të korrigjuar një deklaratë të mëparshme të së shtunës, që dënonte dhunën nga “shumë palë”. Reagimet janë tregues të natyrës luftarake të presidentit, thotë Julie Pace. Zoti Trump shpesh i merr kritikat personalisht, thotë analisti republikan Scot Faulkner. Presidenti e gjen veten nën kritika në një kohë kur mbështetja për të ka rënë nën 40 për qind sipas shumë anketave, thotë analisti Larry Sabato I Universitetit të Virxhinias. Stuhia për komentet e presidentit vjen ndërkohë që u mbajt funerali për Heather Heyer, që vdiq të shtunën pasi një makinë u përplas me një grup kundërprotestuesish në Sharlotsvill.